## lav4e

# РЕПУБЛИКА БЪЛГАРИЯ

# Министерство на земеделието, храните и горите

Областна дирекция “Земеделие” Бургас

**УВАЖАЕМИ ЛОЗАРИ И ВИНАРИ,**

*Поздравявам Ви с празника Трифон Зарезан или Денят на лозаря - стародавен български народен празник в чест на свети Трифон, изпълнен с вяра и надежда за плодородна година за лозари и винари .*

*Празник, преминал през хилядолетната ни история с любовта на лозарите към земята, гроздето, и божествената напитка с аромат на вечност, плодове и слънце.*

*Живеем в регион благословен с плодородната си земя, дарила ни с прекрасно грозде, и с изкусното майсторство на хората, посветили се на лозарството и на производството на вино. Създаденото с много всеотдайност и професионализъм вино ни носи радост от живота, усмивката на приятели и  искрата  на любовта.*

*В този прекрасен ден, изразявам дълбокото си признание за усилията Ви да съхраните една от най-ценните български традиции.*

*Нека да полеем корените на лозата с червено вино и заедно да изречем поговорката : „ Колкото капки по земята, толкова коли с грозде и толкова бъчви в избите! „*

*На празника Ви пожелавам :*

*Здраве, спорна работа и благодатна лозарска и винарска година, и нека Свети Трифон налее в бъчвите на всички вино, щастие и веселие!*

*ЛИДИЯ СТАНКОВА*

*ДИРЕКТОР ОД » ЗЕМЕДЕЛИЕ » - БУРГАС*

гр. Бургас 8000, ул. "Цар Иван Шишман" № 8

Тел: (+35956) 84 43 03, Факс: (+35956) 84 43 03